text: (өз атауы: згямиг) тәжікстан мен ауғанстандағы бадахшан халықтарының бірі. жалпы саны мыңнан 11 мың адамға дейін. негізінен язгулям өзенінің биік таулы алқабында тұрады. тілі язгулям тілі. білім тәжік тілінде жүргізіледі. дінге сенушілері негізінен сүнниттік мұсылмандар, аздаған бөлігі шииттер. негізгі кәсібі суармалы егіншілік, язгулемнің жоғарғы ағысының биік таулы аймақтарында мал шаруашылығы. иіру, тоқу (ерлер), түрлі-түсті жүннен шұлық тоқу (әйелдер), ағаштан ыдыс жасау, қоржын тоқу, т.б. дамыған. оларда негізінен әйелдер орындайтын жерлеу және еске алу ғұрыптық биі сақталған. қайтыс болғандарды каум басшысы жерлейді. ауылдар кварталдарға бөлінген, онда негізінен бір атаның (қаум) мүшелері тұрады.